وەگەرد یەکەمین رووژ دەوام دویای هوچان جەژن رەمەزان، فەرمانبەرەیل شارەوانی سلێمانی دەس لەکار هەڵگردن.
سەردەشت رەفیق قسەکەر سەرۆکایەتی شارەوانی پارێزگای سلێمانی لە وتاریگ تایبەت وە ئاژانس شەفەق نیوز وت: فەرمانبەرەیل دەسکردنە بایکۆت چوینکە مووچە نەگردنە، و هەمیش لە ناڕەزایی لەبان ئەوە ک فرە لە داهاتەیل شارەوانی لەبان خزمەتگوزاری سلێمانی خەرج نیەکریەێد.
وتیش: فەرمانبەرەیل لە بایکۆت وەردەوامن تا مووچە وەرگردن.
فەرمانبەرەیل شارەوانی ئەویشن: مووچەی مانگ ئادار وەدەسیان نەڕەسیە، هەرچەن مانگ نیسانیش ها تەواوبوین.
لەوەر کەمی پویل لەناو بانکەیل سلێمانی، مووچەی مانگ ئادار تا ئیسە وە فەرمانبەرەیل و خانەنشینەیل خەرج نەکریاگە.
